**Il-Passatempi Favoriti Tiegħi**

Jien inħobb nagħmel ħafna affarijiet imma l-passatempi favoriti tiegħi huma l-għawm u l-futbol.

Jien immur nittrenja darbtejn fil-ġimgħa. Nilgħab il-futbol bħala attakant mat-tim ta’ ‘Kerċem Ajax Nursery’. Nieħu gost meta niskurja xi gowl. Ikolli seba’ mitt sena biex immur, għax barra li nieħu gost nilgħab niltaqa’ mal-ħbieb. Bħalissa qegħdin l-aqwa tim f’Għawdex fil-kategorija tal-Under 11.

Il-passatemp l-ieħor hu li mmur ngħum. Fis-sajf immur kważi kuljum il-baħar. L-aktar bajja li togħġobni hi Mġarr ix-Xini. Naf ngħum u nogħdos. Nieħu pjaċir ħafna meta niltaqa’ ma’ xi ħbieb u noqogħdu nilagħbu fuq ir-ramel. Ġieli nagħmlu ġurnata nikkampjaw fuq ix-xtajta imma l-aktar li mmorru filgħaxijiet meta missieri jiġi mix-xogħol. Xi drabi mmorru ukoll dawra bid-dgħajsa madwar Għawdex.

Jien nieħu gost nipprattika dawn il-passatempi u nixtieq li jkolli aktar ħin għalihom.

Julian Skola Primarja tax-Xewkija

